CELEX: C2007/170/31
Language: da
Date: 2007-07-21 00:00:00
Title: Sag C-264/07: Sag anlagt den 1. juni 2007 — Kommissionen for De Europæiske Fællesskaber mod Den Hellenske Republik

21.7.2007   
            
            
               DA
            
            
               Den Europæiske Unions Tidende
            
            
               C 170/17
            
         Sag anlagt den 1. juni 2007 — Kommissionen for De Europæiske Fællesskaber mod Den Hellenske Republik
   (Sag C-264/07)
   (2007/C 170/31)
   Processprog: græsk
   Parter
   
      Sagsøger: Kommissionen for De Europæiske Fællesskaber (ved M. Patakia og M. Konstantinidis)
   
      Sagsøgt: Den Hellenske Republik
   Sagsøgerens påstande
   
               —
            
            
               Den Hellenske Republik har tilsidesat sine forpligtelser i henhold til artikel 5, stk. 1, i Europa-Parlamentets og Rådets direktiv 2000/60/EF af 23. oktober 2000 om fastlæggelse af en ramme for Fællesskabets vandpolitiske foranstaltninger (1), idet den ikke inden den 22. december 2004 for hvert vandområdedistrikt, der ligger inden for dens område, har foretaget en analyse af dets karakteristika, en vurdering af menneskelige aktiviteters indvirkning på overfladevandets og grundvandets tilstand samt en økonomisk analyse af vandanvendelsen i overensstemmelse med de tekniske specifikationer i bilag II og III, og sine forpligtelser i henhold til direktivets artikel 15, stk. 2, idet den ikke har forelagt sammenfattende rapporter om de i henhold til artikel 5 krævede analyser.
            
         
               —
            
            
               Den Hellenske Republik tilpligtes at betale sagens omkostninger.
            
         Søgsmålsgrunde og væsentligste argumenter
   Direktivet trådte i kraft den 22. december 2004. Følgelig var medlemsstaterne forpligtede til at have gennemført de i henhold til artikel 5, stk. 1, krævede analyser og vurderinger senest den 22. december 2004 og til senest den 22. marts 2005 at forelægge Kommissionen en sammenfattende rapport om disse analyser, således som det bestemmes i direktivets artikel 15, stk. 2.
   I sit svar på Kommissionens åbningsskrivelse anerkendte de græske myndigheder den manglende overholdelse af direktivets artikel 15, stk. 2, og påtog sig at forelægge den krævede rapport i juni 2006. De græske myndigheder undlod at kommentere Den Hellenske Republiks overholdelse af sine forpligtelser i henhold til direktivets artikel 5, stk. 1, skønt Kommissionen i sin åbningsskrivelse havde udtrykt tvivl med hensyn til Den Hellenske Republiks opfyldelse af sine forpligtelser i henhold til denne bestemmelse.
   En gennemgang af rapporten, som endelig blev fremsendt i juni 2006, viste, at Den Hellenske Republik endnu ikke havde opfyldt de forpligtelser, som følger af artikel 5, stk. 1, og artikel 15, stk. 2, i direktiv 2000/60.
   
      (1)  EFT L 327 af 22.12.2000, s. 1.